สวัสดีค่ะ ดิฉันอายุ27 มีปัญหาคือไม่สามารถorgasmได้เลยซักครั้งเดียวค่ะ ลองช่วยตัวเองแล้วและให้แฟนช่วยก็ยังไม่ได้ค่ะ รบกวนแนะนำด้วยค่ะ
สวัสดีค่ะ ปัญหาการไม่ถึงจุดสุดยอดในเพศหญิงนั้น เป็นภาวะที่เกิดได้บ่อยซึ่งอาจมีสาเหตุหลายอย่าง เช่นเหตุผลทางจิตใจเช่น-เบื่อหน่ายในการทำกิจกรรมทางเพศ-เบื่อหน่ายคู่ครอง-มีความเครียด ความกังวล-เหนื่อยล้า-มีภาวะซึมเศร้า-ขาดความรู้เกี่ยวกับกิจกรรมทางเพศ-มีความคิดและประสบการณ์แง่ลบทางเพศ หรือเคยถูกทารุณกรรมทางเพศในวัยเด็กเหตุผลทางกายเช่น-ช่องคลอดแห้ง-มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน-ระบบประสาทบริเวณอุ้งเชิงกรานได้รับความเสียหาย-การใช้ยาบางชนิดเบื้องต้นแนะนำพบแพทย์เพื่อหาสาเหตุทางกายที่เป็นไปได้ และรักษาก่อน หากเป็นเรื่องสาเหตุทางใจการรักษาก็คือการปรับทัศนคติเช่นการศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศ เพื่อให้มีเพศสัมพันธ์ที่ทำให้เกิดความพึงพอใจมากขึ้น ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ซื้อยาใดๆมารับประทานเองค่ะ